cyanic-selkie/wikianc huggingface dataset:
Πρώτη Σύνοδος της Κωνσταντινούπολης
Το σύμβολο της Νικαίας - Κωνσταντινουπόλεως
1. Πιστεύω εἰς ἕνα Θεόν, Πατέρα, Παντοκράτορα, ποιητὴν οὐρανοῦ καὶ γῆς, ὁρατῶν τε πάντων καὶ ἀοράτων.
2. Καὶ εἰς ἕνα Κύριον Ἰησοῦν Χριστόν, τὸν Υἱὸν τοῦ Θεοῦ τὸν μονογενῆ, τὸν ἐκ τοῦ Πατρὸς γεννηθέντα πρὸ πάντων τῶν αἰώνων· φῶς ἐκ φωτός, Θεὸν ἀληθινὸν ἐκ Θεοῦ ἀληθινοῦ, γεννηθέντα οὐ ποιηθέντα, ὁμοούσιον τῷ Πατρί, δι' οὗ τὰ πάντα ἐγένετο.
Μάχη του Τρέβια (1799)
Η Μάχη του Τρέβια διεξήχθη στις 17-19 Ιουνίου 1799, μεταξύ των Ρώσων (μαζί με τους Αυστριακούς) και των Γάλλων (μαζί με τους Πολωνούς), στον ποταμό Τρέβια, κατά την διάρκεια της ιταλικής εκστρατείας του Αλεξάντερ Βασίλεβιτς Σουβόροφ, και είχε ως αποτέλεσμα την ήττα των Γάλλων.
Πρώτη Σύνοδος της Κωνσταντινούπολης
Το σύμβολο της Νικαίας - Κωνσταντινουπόλεως
3. Τὸν δι' ἡμᾶς τοὺς ἀνθρώπους καὶ διὰ τὴν ἡμετέραν σωτηρίαν κατελθόντα ἐκ τῶν οὐρανῶν καὶ σαρκωθέντα ἐκ Πνεύματος Ἁγίου καὶ Μαρίας τῆς Παρθένου καὶ ἐνανθρωπήσαντα.
4. Σταυρωθέντα τε ὑπὲρ ἡμῶν ἐπὶ Ποντίου Πιλάτου, καὶ παθόντα καὶ ταφέντα.
5. Καὶ ἀναστάντα τῇ τρίτῃ ἡμέρα κατὰ τὰς Γραφάς.
6. Καὶ ἀνελθόντα εἰς τοὺς οὐρανοὺς καὶ καθεζόμενον ἐκ δεξιῶν τοῦ Πατρός.
7. Καὶ πάλιν ἐρχόμενον μετὰ δόξης κρῖναι ζῶντας καὶ νεκρούς, οὗ τῆς βασιλείας οὐκ ἔσται τέλος.
8. Καὶ εἰς τὸ Πνεῦμα τὸ Ἅγιον, τὸ κύριον, τὸ ζωοποιόν, τὸ ἐκ τοῦ Πατρὸς* ἐκπορευόμενον, τὸ σὺν Πατρὶ καὶ Υἱῷ συμπροσκυνούμενον καὶ συνδοξαζόμενον, τὸ λαλῆσαν διὰ τῶν προφητῶν.
9. Εἰς μίαν, Ἁγίαν, Καθολικὴν καὶ Ἀποστολικὴν Ἐκκλησίαν.
10. Ὁμολογῶ ἓν βάπτισμα εἰς ἄφεσιν ἁμαρτιῶν.
11. Προσδοκῶ ἀνάστασιν νεκρῶν.
12. Καὶ ζωὴν τοῦ μέλλοντος αἰῶνος.
Ἀμήν.
Μετάφραση του Συμβόλου
1) Πιστεύω σε έναν Θεό, Πατέρα, Παντοκράτορα, δημιουργό του ουρανού και της γης, όλων των ορατών και των αοράτων.
2) Και σε έναν Κύριο Ιησού Χριστό, τον Υιό του Θεού τον μονογενή, τον γεννημένο από τον Πατέρα πριν από όλους τους αιώνες• φως από φως, Θεό αληθινό από Θεό αληθινού, γεννημένο και όχι δημιουργημένο, ομοούσιο με τον Πατέρα, από τον οποία έγιναν όλα.
3. Τὸν δι' ἡμᾶς τοὺς ἀνθρώπους καὶ διὰ τὴν ἡμετέραν σωτηρίαν κατελθόντα ἐκ τῶν οὐρανῶν καὶ σαρκωθέντα ἐκ Πνεύματος Ἁγίου καὶ Μαρίας τῆς Παρθένου καὶ ἐνανθρωπήσαντα.
4. Σταυρωμένο και για εμάς επί του Ποντίου Πιλάτου, και παθόντα και ταφέντα.
5. Και ανεστημένο την τρίτη ημέρα σύμφωνα με τις Γραφές.
6. Και αυτόν που ανήλθε στους ουρανούς και κάθεται δεξιά από τον Πατέρα.
7. Και πάλι ερχόμενο με δόξα να κρίνει τους ζωντανούς και τους νεκρούς, του οποίου η βασιλεία δεν θα έχει τέλος.
8. Και στο Πνεύμα το Άγιο, το κύριο, το ζωοποιό, εκπορευόμενο από τον Πατέρα, το προσκυνούμενο μαζί με τον Πατέρα και τον Υιό, που μίλησε μέσω των προφητών.
9. Σε μία, Αγία, Καθολική και Αποστολική Εκκλησία.
10. Ομολογώ ένα βάπτισμα προς άφεση αμαρτιών.
11. Προσδοκώ την ανάσταση των νεκρών.
12. Και την ζωή του μέλλοντα αιώνα.
Αμήν.
Η διαμόρφωση του Συμβόλου
thumb|Ο Γρηγόριος Ναζιανζηνός, ένας από τους προέδρους της συνόδου Κύριοι διαμορφωτές του συμβόλου σήμερα εμφανίζονται οι Καππαδόκες πατέρες, των οποίων η δογματική αποσαφήνιση στη διδασκαλία των όρων και της τριαδολογικής σχέσης επικυρώθηκε με τον ευρύτερο δυνατό τρόπο, αλλά και ειδικώς ο Βασίλειος Καισαρείας και ο Γρηγόριος Ναζιανζηνός με τη θεολογία που διατύπωσαν. Κατά τον Νικηφόρο Κάλλιστο, ο άλλος Καππαδόκης θεολόγος Γρηγόριος Νύσσης ήταν και ο άμεσος συντάκτης και διαμορφωτής του συμβόλου. Ο Μέγας Βασίλειος στο έργο του Περί του Αγίου Πνεύματος είχε θεολογικά αναλύσει την κυριότητα του Αγίου Πνεύματος, ενώ ο Γρηγόριος ο Θεολόγος είχε χρησιμοποιήσει σε ουδέτερο γένος το επίθετο «Κύριος» ως χαρακτηριστικό του Πνεύματος.
Οι προσθήκες του συμβόλου είναι οι εκφράσεις «σαρκωθέντα ἐκ Πνεύματος Ἁγίου καὶ Μαρίας τῆς Παρθένου», «σταυρωθέντα ὑπὲρ ἡμῶν ἐπὶ Ποντίου Πιλάτου», «καθεζόμενον ἐκ δεξιὸν τοῦ Πατρός», «οὗ τῆς βασιλείας οὐκ ἔσται τέλος», «εἰς μίαν ἁγίαν καθολικὴν καὶ ἀποστολικὴν ἐκκλησίαν, ὁμολογοῦμεν ἓν βάπτισμα εἰς ἄφεσιν ἁματιῶν, προσδοκώμεν ἀναστασιν νεκρῶν καὶ ζωὴν τοῦ μέλλοντως αἰώνος». Τα επί μέρους αυτά στοιχεία επισημαίνονται με κάποιες παραλλαγές ή αυτούσια σε σύμβολα της εικοσαετίας 341-360, τα οποία συντάσσονταν προς αποκατάσταση του συμβόλου της Νίκαιας και που συχνά περιείχαν ορθόδοξες κατά την εκκλησία θέσεις. Το ότι ο Γρηγόριος ο Θεολόγος εντοπίζει το έργο της συνόδου στην προσθήκη του άρθρου περί του Αγίου Πνεύματος και ο Μέγας Βασίλειος παραθέτει το σύμβολο της Νίκαιας χωρίς την έκφραση «Θεὸν ἐκ Θεοῦ», καταδεικνύει ότι τα νέα στοιχεία είχαν γίνει δεκτά πριν τη σύνοδο. Από το σύμβολο της Νίκαιας οι εκφράσεις που δεν περιελήφθησαν στο σύμβολο των ρν΄ πατέρων, είναι οι «τουτέστιν ἐκ τῆς οὐσίας τοῦ πατρός», «Θεὸν ἐκ Θεοῦ», «τά τε ἐν τῷ οὐρανῷ καὶ τὰ ἐν τῇ γῆ». Οι τρεις αυτές εκφράσεις προφανώς θεωρήθηκαν περιττές επαναλήψεις ένεκα της εμφάνισης λέξεων και φράσεων όπως «ὁμοούσιον», «Θεὸν ἀληθινὸν ἐκ Θεοῦ ἀληθινοῦ» και «δι' οὗ τὰ πάντα ἐγένετο». Επίσης αφαιρέθηκαν και οι αναθεματισμοί λόγω ότι το σύμβολο έπρεπε να περιλαμβάνει πλέον μόνο θέσεις και όχι αρνήσεις.
Κύριος στόχος των εκφράσεων ήταν να δοθούν απαντήσεις και να αποκλειστούν εκπεφρασμένες κακοδοξίες, όπως του Μακεδονίου, του Απολλιναρίου, του Μαρκέλλου Άγκυρας και των πνευματομάχων. Έτσι:
Η διατύπωση αυτή έχει άμεση αναφορά κατά των πολεμίων του Αγίου Πνεύματος και έχει βάση αγιογραφική. Έτσι η λέξη «Κύριον» ελήφθη εκ B΄ Κορινθίων 3, 17-18, αν και ο A.Adam υποστήριξε πως αυτό μπορεί να αποχωριστεί και από το εν λόγω χωρίο, αφού κατά βάση στόχο έχει να δηλώσει την αυτοτέλεια του Αγίου Πνεύματος. Η λέξη «ζωοποιόν» από Κατά Ιωάννην 6, 63/Προς Ρωμαίους 8,12/Β΄ Κορινθίους 3,6. Η φράση «τὸ ἐκ τοῦ Πατρὸς ἐκπορευόμενον» από το Κατά Ιωάννην 15, 26. Τέλος η σύνοδος θέλησε να αποφύγει τον όρο «ομοούσιος» κατ΄ οικονομίαν, ώστε να καταστεί ευκολότερη η εισαγωγή αιρετικών στην εκκλησία. Γι΄ αυτό το λόγο χρησιμοποίησε τον όρο «τὸ σὺν Πατρὶ καὶ Υἱῷ συμπροσκυνούμενον καὶ συνδοξαζόμενον», που επί της ουσίας διδάσκει το ομοούσιο. Τέλος η έκφραση «τὸ λαλῆσαν διὰ τῶν προφητῶν» πάρθηκε εκ της Β΄ Καθολικής επιστολής Πέτρου 1, 21, που αναφέρεται πως «υπό Πνεύματος Αγίου φερόμενοι ελάλησαν οι Άγιοι του Θεού άνθρωποι». Επίσης δια του τονισμού των «προφητών», στόχο καταστάται η αναφορά στην Παλαιά Διαθήκη, ώστε να εξαίρεται μέσω της φράσης αυτής «η προπαρασκευαστική σημασία της εν Παλαιά Διαθήκη αποκαλύψεως δια τα εν Χριστώ πραγματοποιηθέντα αλλ η σημασία του γεγονότος παραμένει αμείωτος ως προς το ότι η κατά τα ανωτέρω τάξις και θέσις της Παλαιάς Διαθήκης εντάσσεται εν τω συμβόλω εντός αυτών τούτων των περί Αγίου Πνεύματος αποφάσεων και προσδιορισμού»
Τα αποτελέσματα της συνόδου
Οι αποφάσεις της συνόδου, επισφράγισαν την κατάρρευση του αρειανισμού στην ανατολή, τη στιγμή που μετριοπαθείς αρειανοί (κατά βάση ημιαρειανοί), Μακεδονιανοί και Απολιναριστές αποδέχθηκαν το σύμβολο Νίκαιας – Κωνσταντινούπολης, ώστε να ενταχθούν στην εκκλησιαστική κοινότητα. Ταυτόχρονα, αποτέλεσε θρίαμβο της πολιτικής θεολογίας την οποία προ διετίαν είχε χαράξει ο Μέγας Βασίλειος. Στη Δύση το πρόβλημα συνεχίστηκε κατά βάση εκτός ορίων της αυτοκρατορίας, με αποτέλεσμα οι αρειανικές έριδες να μεταφερθούν στις εκκλησίες της δυτικής Ευρώπης μέχρι και τον 6ο αιώνα και την επικράτηση των Φράγκων. Μάλιστα η αποδοχή του αρειανισμού και δη της ομολογίας των ομοίων, επέφερε και πολιτικά προβλήματα στην αυτοκρατορία αφού εμπόδισε την αφομοίωση των γοτθικών φύλων στο εσωτερικό της, ενώ θεολογικά μεταλαμπάδευσε τη θεολογική διαλεκτική στη φραγκολατινική θεολογία, επηρεάζοντας και την πνευματική ταυτότητά της.
Βιβλιογραφία
Κατηγορία:Οικουμενικές Σύνοδοι
Ανάλυση ανεξάρτητων συνιστωσών
Η Ανάλυση ανεξάρτητων συνιστωσών (Independent Component Analysis) είναι μια υπολογιστική μέθοδος για το διαχωρισμό ενός πολυμεταβλητού σήματος σε προσθετικές υποσυνιστώσες υποθέτοντας την κοινή στατιστική ανεξαρτησία της μη-Γκαουσιανής πηγής σημάτων. Είναι μια ειδική περίπτωση τυφλού χωρισμού πηγής (blind source separation).
Εισαγωγή
Όταν η υπόθεση ανεξαρτησίας είναι σωστή, ο τυφλός χωρισμός (με την Ανάλυση Ανεξάρτητων Συνιστωσών) ενός σύνθετου σήματος δίνει πολύ καλά αποτελέσματα. Επίσης χρησιμοποιείται για σήματα τα οποία υποτίθεται ότι δεν παράγονται από μίξη κάποιων σημάτων για τον σκοπό της Ανάλυσης Ανεξάρτητων Συνιστωσών. Μια απλή εφαρμογή Ανάλυσης Ανεξάρτητων Συνιστωσών είναι το πρόβλημα κοκτέιλ πάρτυ, όπου τα υποβόσκοντα σήματα ομιλίας διαχωρίζονται από δείγματα δεδομένων που αποτελούνται από ανθρώπους που μιλάνε ταυτόχρονα σε ένα δωμάτιο. Συνήθως το πρόβλημα απλοποιείται υποθέτοντας μη χρονικές καθυστερήσεις ή ηχώ. Μια σημαντική παρατήρηση για σκέψη είναι όταν Ν πηγές είναι παρούσες, χρειάζονται τουλάχιστον Ν παρατηρητές (π.χ. μικρόφωνα) για να πάρουμε τα πραγματικά σήματα. Αυτό αποτελεί την τετράγωνη περίπτωση (J = D, οπού D είναι η εισερχόμενη διάσταση δεδομένων και J  η διάσταση του μοντέλου). Έχουν επίσης ερευνηθεί και περιπτώσεις όπου έχουμε υποκαθορισμό (J < D) ή υπερκαθορισμό (J > D).
Καθορίζοντας την συνιστώσα ανεξαρτησίας
Η ανάλυση ανεξάρτητων συνιστωσών βρίσκει τις ανεξάρτητες συνιστώσες (όπως παράγοντες, λανθάνουσες μεταβλητές, πηγές) μεγιστοποιώντας τη στατιστική ανεξαρτησία των εκτιμώμενων συνιστωσών. Μπορούμε να επιλέξουμε μεταξύ πολλών τρόπων καθορισμού της ανεξαρτησίας, και αυτή η επιλογή διέπει τη μορφή του ICA αλγόριθμου. Οι δύο πιο γνωστοί καθορισμοί της ανεξαρτησίας για το ICA είναι
1) Ελαχιστοποίηση της Κοινής Πληροφορίας
2) Μεγιστοποίηση της μη-Κανονικότητας
Η ελαχιστοποίηση των Μη κοινών Πληροφοριών (Minimization of Mutual Information, MMI) αποτελεί μια οικογένεια του ICA αλγόριθμου ποι χρησιμοποιεί μετρήσεις όπως η Απόκλιση Κουλμπακ-Λάιμπερ (Kullback-Leibler) και η μέγιστη εντροπία. Η οικογένεια της Μη-Κανονικότητας (non-Gaussianity) του ICA αλγόριθμου, έχοντας παρακινηθεί από το κεντρικό οριακό θεώρημα, χρησιμοποιεί κύρτωση και αρνητική εντροπία.
Η ανάλυση ανεξάρτητων συνιστωσών είναι σημαντική για τον τυφλό διαχωρισμό σήματος και έχει πολλές πρακτικές εφαρμογές. Είναι στενά συνδεδεμένη με την έρευνα για την παραγωγή ενός παραγοντικού κώδικα (factorial code) των δεδομένων, δηλ. μια καινούρια διανυσματική αναπαράσταση κάθε διανύσματος δεδομένων έτσι ώστε αυτό να κωδικοποιείται μοναδικά από το αντίστοιχο διάνυσμα κώδικα (code vector) (loss-free coding), αλλά οι συνιστώσες του κώδικα να είναι στατιστικά ανεξάρτητες.
Μαθηματικοί ορισμοί
Η γραμμική ανάλυση ανεξάρτητων συνιστωσών μπορεί να διαιρεθεί σε αθόρυβες και θορυβώδεις περιπτώσεις, όπου οι αθόρυβες ICA είναι ειδικές περιπτώσεις των θορυβωδών ICA. Η μη γραμμική ICA θα πρέπει να θεωρείται ξεχωριστή περίπτωση.
Γενικοί ορισμοί
Τα δεδομένα αναπαριστώνται από το τυχαίο διάνυσμα (random vector) και οι συνιστώσες από το τυχαίο διάνυσμα. Ο σκοπός είναι ο μετασχηματισμός των παρατηρούμενων δεδομένων x, χρησιμοποιώντας ένα γραμμικό στατικό μετασχηματισμό  W της μορφής
\, για τη μεγιστοποίηση των ανεξάρτητων συνιστωσών s μετρουμένων από κάποια συνάρτηση ανεξαρτησίας.
Γραμμική Ανάλυση Ανεξάρτητων Συνιστωσών χωρίς θόρυβο
σταθμισμένων από τα βάρη μίξης a_{i,k}.
Το ίδιο μοντέλο παραγωγής μπορεί να γραφεί σε διανυσματική μορφή ως, οπού το παρατηρούμενο τυχαίο διάνυσμα x παρίσταται από τα διανύσματα βάσης. Η βάση διανυσμάτων a_k  σχηματίζει τις στήλες του πίνακα μίξης   και η γενετήρια φόρμουλα μπορεί να γραφτεί ως x=As, όπου.
Οι αρχικές πηγές μπορούν να ανακτηθούν πολλαπλασιάζοντας τα παρατηρούμενα σήματα x με τον αντίστροφο πίνακα μίξης W=A^{-1}. Εδώ θεωρείται ότι ο συμπτυγμένος πίνακας είναι τετράγωνος (n=m). Αν ο αριθμός των διανυσμάτων βάσης είναι μεγαλύτερος από τη διάσταση των παρατηρούμενων διανυσμάτων, n>m, ο σκοπός υπερκαλύπτεται άλλα και πάλι το πρόβλημα είναι επιλύσιμο με ψευδοαντιστροφή.
Γραμμική Ανάλυση Ανεξάρτητων Συνιστωσών με θόρυβο
Με την επιπρόσθετη υπόθεση του μηδενικού μέσου και τον ασυσχετιστικο Γκαουσιανό θόρυβο, η Ανάλυση Ανεξάρτητων Συνιστωσών παίρνει τη μορφή x=As+n.
Ταυτοποίηση
Οι ανεξάρτητες συνιστώσες είναι αναγνωρίσιμες σε μια μετάθεση και κλίμακα των πηγών. Αυτή η αναγνώριση απαιτεί:
Δυαδική ανάλυση ανεξάρτητων συνιστωσών
Μια ειδική παραλλαγή της Ανάλυσης Ανεξάρτητων Συνιστωσών είναι η Δυαδική Ανάλυση Ανεξάρτητων Συνιστωσών, στην οποία τόσο οι πηγές σημάτων όσο και οι παρατηρητές είναι δυαδικής μορφής, ενώ παράλληλα οι παρατηρητές είναι διαζευκτικές μίξεις ανεξάρτητων δυαδικών πηγών. Το πρόβλημα αυτό αποδείχτηκε ότι έχει εφαρμογή σε πολλούς τομείς, συμπεριλαμβανομένων των κλινικών διαγνώσεων, της πολυ-συσταδικής ανάθεσης (multi-cluster assignment), των δικτυακών τομογράφων και της διαχείρισης πόρων διαδικτύου.
Έστω το σύνολο των δυαδικών μεταβλητών από m παρατηρητές και  το σύνολο των δυαδικών μεταβλητών από n πηγές. Οι συνδέσεις μεταξύ πηγών και παρατηρητών παρίστανται από τον (άγνωστο) πίνακα μίξης G, όπου g_{ij} = 1 και δείχνει ότι το σήμα από την  i-στή  πηγή μπορεί να παρατηρηθεί από τον j-στό παρατηρητή. Το σύστημα δουλεύει ως ακολούθως: οποιαδήποτε στιγμή, αν μια πηγή i είναι ενεργή (y_i=1) και συνδεθεί σε έναν παρατηρητή j (g_{ij}=1) τοτε  ο παρατηρητής  j  θα δώσει κάποια δραστηριότητα (x_j=1). Τυπικά έχουμε:
οπού \wedge είναι το λογικό AND και \vee είναι το λογικό OR. Σημειώστε ότι ο θόρυβος δεν μοντελοποιείται ρητά ενώ μπορεί κάλλιστα να αντιμετωπιστεί σαν ανεξάρτητες πηγές.
Το παραπάνω πρόβλημα μπορεί να λυθεί με ευριστικό τρόπο υποθέτοντας ότι οι μεταβλητές είναι συνεχείς και τρέχοντας τον αλγόριθμο FastICA σε δυαδικά δεδομένα παρατήρησης ώστε να πάρουμε τον πίνακα μίξης G (πραγματικές τιμές) και εφαρμόζοντας έπειτα round number τεχνικές στο G ώστε να λάβουμε τις δυαδικές τιμές. Αυτή η προσέγγιση έδειξε ότι δίνει πολύ ανακριβή αποτελέσματα.
Μια άλλη μέθοδος είναι να χρησιμοποιήσουμε δυναμικό προγραμματισμό: σπάμε αναδρομικά τον παρατηρούμενο πίνακα X σε υποπίνακες και τρέχουμε ένα συμπερασματικό αλγόριθμο σε αυτούς τους υποπινακες. Η βασική παρατήρηση η οποία οδηγεί σε αυτό τον αλγόριθμο είναι ο X^0 του X όπου  αντιστοιχεί στον  χωρίς βάρυ παρατηρούμενο πινάκα των κρυμμένων συστατικών τα οποία δεν έχουν σύνδεση με την  i-στη οθόνη. Πειραματικά αποτελέσματα από το  δείχνουν ότι αυτή η προσέγγιση είναι ακριβής κάτω από  μέτρια επίπεδα θορύβου.
Εφαρμογές
Η ανάλυση ανεξάρτητων συνιστωσών μπορεί να επεκταθεί στην ανάλυση μη φυσικών σημάτων (non-physical signals). Για παράδειγμα η ανάλυση ανεξάρτητων συνιστωσών, έχει εφαρμοστεί να ανακαλύψει τα θέματα συζητήσεων σε μια λίστα φακέλων.
Εξωτερικοί σύνδεσμοι
Κατηγορία:Ανάλυση δεδομένων
Αμφιγένεια
Η Αμφιγένεια ήταν πόλη της αρχαίας Ηλείας. Μας είναι γνωστή από τον Στράβωνα ενώ ο Παυσανίας που πέρασε από την περιοχή δεν την αναφέρει, ίσως στην εποχή του να μην υπήρχαν ίχνη της. Ήταν μία από τις πόλεις του κράτους του Νέστορα της ομηρικής Πύλου ενώ αργότερα πέρασε στο βασίλειο της Σκιλουντίας, στην πόλη υπήρχε ιερό της Λητούς. Οι αρχαίοι Ηλείοι πίστευαν ότι εδώ είχε γεννηθεί ο Απόλλων
Η θέση της αρχαίας πόλης είναι άγνωστη, αν και ορισμένοι ερευνητές την τοποθετούν στην ευρύτερη περιοχή που καλύπτει σήμερα το χωριό Γρύλλος, Δημοτικό Διαμέρισμα του Καλλικράτειου Δήμου Κρεστένων-Ανδρίτσαινας (πρώην Δήμου Σκιλλούντος), στην προ "Καποδίστρια" Επαρχία Ολυμπίας του νομού Ηλείας.
Πηγές
Κατηγορία:Πόλεις της αρχαίας Ηλείας
Μάικ Όλιβερ
Ο Μάικ Όλιβερ Michael James Hoiles Oliver (3 Φεβρουαρίου 1945 - 2 Μαρτίου 2019)  ήταν Βρετανός κοινωνιολόγος, συγγραφέας και ακτιβιστής για τα δικαιώματα των αναπήρων. Ήταν ο πρώτος καθηγητής Σπουδών για την Αναπηρία στον κόσμο και βασικός υποστηρικτής του κοινωνικού μοντέλου για την αναπηρία.
Πρώιμη ζωή
Ο Όλιβερ γεννήθηκε στο Τσάταμ και μεγάλωσε στο Μπόρσταλ κοντά στο Ρότσεστερ του Κεντ. Παρακολούθησε το Γυμνάσιο, το οποίο άφησε στα 16, για να δουλέψει ως υπάλληλος μισθοδοσίας. Το 1962, ενώ βρισκόταν σε διακοπές, έσπασε το σβέρκο του και έκανε αποκατάσταση στο Stokes Mandeville. Μετά από το ατύχημα χρησιμοποιούσε αμαξίδιο. Μετά από ένα έτος αποκατάστασης  επέστρεψε στο σπίτι και εργάστηκε στην εκπαίδευση ενηλίκων στο Borstal (ένα Ίδρυμα Νέων Παραβατών τώρα Φυλακή Rochester) και στη συνέχεια πήρε πτυχίο κοινωνιολογίας. Ξεκίνησε το πτυχίο του στο Πανεπιστήμιο του Reading το 1971, αλλά οι ρυθμίσεις υποστήριξης ήταν ανεπαρκείς και έφυγε μετά από μερικές εβδομάδες. Ολοκλήρωσε το πτυχίο του στο Πανεπιστήμιο του Κεντ, ακολουθούμενο από μεταπτυχιακό και διδακτορικό δίπλωμα το 1978.
Ακαδημαϊκή καριέραα
Από το 1979, παρακολούθησε ένα μάθημα κοινωνικής εργασίας με ανάπηρα άτομα στο Πανεπιστήμιο του Κεντ. Δημοσίευσε ένα βιβλίο για την κοινωνική εργασία με ανάπηρα  άτομα το 1983.
Ο Όλιβερ δημοσίευσε το βιβλίο του "Πολιτική της αναπηρίας" το 1990. Έγινε βασικός υποστηρικτής του κοινωνικού μοντέλου για την αναπηρία. Η κεντρική ιδέα του κοινωνικού μοντέλου είναι ότι μεγάλο μέρος της ταλαιπωρίας και της δυσκολίας της ζωής με βλάβη δεν είναι εγγενές χαρακτηριστικό της ίδιας της βλάβης, αλλά η αποτυχία της κοινωνίας να προσαρμοστεί στις ανάγκες των ανάπηρων ατόμων. Ενώ η διάκριση μεταξύ «βλάβης» και «αναπηρίας» είχε γίνει από την Ένωση των Ατόμων με Κινητικές Βλάβες Ενάντια στον Διαχωρισμό, ο Όλιβερ επινόησε τον όρο «κοινωνικό μοντέλο» για να περιγράψει αυτήν τη διάκριση. Επινόησε επίσης τον όρο «Χειραφετητικές Σπουδές για την Αναπηρία» με τον οποίο εννοούσε ότι οι ερευνητές δεν πρέπει να είναι «παράσιτα» αλλά να εξυπηρετούν τα συμφέροντα των αναπήρων.
Τη στιγμή που αποσύρθηκε, ήταν ομότιμος καθηγητής Σπουδών Αναπηρίας στο Πανεπιστήμιο του Γκρίνουιτς.
Εκδόσεις
Οι κύριες εκδόσεις του περιλαμβάνουν:
Oliver, Michael (1990). Η Πολιτική της Αναπηρίας. Λονδίνο:  Macmillan Education. ISBN 9780333432938.
Oliver, Michael (1991). Κοινωνική εργασία: Ανάπηρα Άτομα και Αναπηροποιητικά Περιβάλλοντα. Λονδίνο: J. Kingsley Publishers. ISBN 9781853020421.
Oliver, Michael (1996). Κατανοώντας την Αναπηρία: από τη Θεωρία στην Πράξη. Basingstoke, Hampshire: Macmillan. ISBN 9780333599167.
Όλιβερ, Μάικλ; Barnes, Colin (2012). Οι Νέες Πολιτικές Αναπηροποίησης. Houndmills, Basingstoke Νέα Υόρκη, Νέα Υόρκη: Palgrave Macmillan. ISBN 9780333945674.
Βιβλιογραφικές αναφορές
"Mike Oliver obituary", The Guardian, 19 Μαρτίου 2019. Ανακτήθηκε στις 11 Ιανουαρίου 2020
"In Memoriam: Mike Oliver", The Nation, 8 Μαρτίου 2019. Ανακτήθηκε στις 16 Μαρτίου 2019
Η Βρετανία είναι μια χώρα που κάποτε έφτιαξε και τώρα έχει χάσει το Γίγαντα του Ακτιβισμού για τα δικαιώματα των Αναπήρων και τον Πατέρα του Κοινωνικού Μοντέλου, καθηγητή Mike Oliver
Εξωτερικοί σύνδεσμοι
Ένα έγγραφο για τα «Ατομικά και Κοινωνικά Μοντέλα για την Αναπηρία», 1990.
Εξωτερικοί σύνδεσμοι
Κατηγορία:Βρετανοί πανεπιστημιακοί Κατηγορία:Βρετανοί ακτιβιστές ανθρώπινων δικαιωμάτων
Δημοτικό Κλειστό Γυμναστήριο Τρικάλων
Το Δημοτικό Κλειστό Γυμναστήριο Τρικάλων είναι ένας κλειστός χώρος αθλητικών δραστηριοτήτων που βρίσκεται στην πόλη των Τρικάλων, στον ομώνυμο νομό. Συγκεκριμένα βρίσκεται στην οδό Κατσιμήδου, παραπλεύρως του Δημοτικού Σταδίου. Παραδόθηκε προς χρήση στα μέσα της δεκαετίας του 1980 και διαθέτει χωρητικότητα 2.500 θεατών.
Εκτός από αγώνες καλαθοσφαίρισης διεξάγονται στο χώρο και άλλες αθλητικές δραστηριότητες. Για παράδειγμα έχει χρησιμοποιηθεί σε διάφορες περιστάσεις από την Εθνική Ομάδα Πετοσφαίρισης Ανδρών.
Την πρωτοκαθεδρία στις αθλητικές κλειστές εγκαταστάσεις των Τρικάλων αναμένεται να παραλάβει μόλις ολοκληρωθεί το ημιτελές λόγω έλλειψης πόρων Κλειστό Γυμναστήριο στην περιοχή Καρυές.
Παραπομπές
Τρικαλων Τρικαλων Τρικαλων Κατηγορία:Αθλητικές εγκαταστάσεις στα Τρίκαλα Κατηγορία:Α.Σ. Τρίκαλα 2000 Κατηγορία:Α.Ο. Αίολος Τρικάλων Κατηγορία:Τρίκαλα BC
Trikala Municipal Sports Hall
Χρυσή
Με το όνομα Χρυσή συναντώνται τα παρακάτω τοπονύμια:
Κατηγορία:Αποσαφηνίσεις ελληνικών τοπωνυμίων
Αλωνάκια Κοζάνης
Γεωγραφία - Ιστορία
Τα Αλωνάκια βρίσκονται στους νοτιοανατολικούς πρόποδες του όρους Άσκιο (Σινιάτσικο) και δυτικά της πόλης της Κοζάνης σε απόσταση 14 χλμ. Απέχει περίπου 2 χλμ. βόρεια από την Εγνατία Οδό (κόμβος Καλαμιά) και 1 χλμ. από την ΕΟ Κοζάνης - Ιωαννίνων. Την περίοδο της τουρκοκρατίας αναφέρεται ως αμιγώς "τουρκικό" χωριό να κατοικείται από Οθωμανούς τους λεγόμενους "Γιουρούκους" και συμπεριλαμβανόταν στα χωριά των Καραγιαννίων. Έχει καταγραφεί με το όνομα Σουλελέρ, Σαρανλάρ και Σαριχανλάρ. Μετά την απελευθέρωση και την υποχρεωτική ανταλλαγή των πληθυσμών έγινε σταδιακή αποχώρησή τους και εγκατάσταση προσφύγων κυρίως από την περιοχή της Τραπεζούντας του Πόντου. Ως Σαριχανλάρ αναφέρεται επίσημα το 1918 στο ΦΕΚ 260Α-31/12/1918 ως έδρα της ομώνυμης κοινότητας. Μετονομάστηκε σε Αλωνάκια το 1927. Σύμφωνα με το σχέδιο Καλλικράτης αποτελεί την τοπική κοινότητα Αλωνακίων που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 368 κατοίκους. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 11,034 χμ² (2011).
Πηγές
Κατηγορία:Χωριά του νομού Κοζάνης Κατηγορία:Δήμος Κοζάνης
Τζον Μακλάσκι
Ο Τζον Μακλάσκι (Hector John Dewhirst McLusky, Γλασκόβη, Σκοτία, Ηνωμένο Βασίλειο, 20 Ιανουαρίου 1923 - 5 Σεπτεμβρίου 2006) ήταν Βρετανός καλλιτέχνης, δημιουργός κόμικς. Είναι περισσότερο γνωστός για τη συνεισφορά του στην εικονογραφημένη εκδοχή του ήρωα του μυθιστορήματος του Ίαν Φλέμινγκ, Τζέιμς Μποντ, ως ο αρχικός της σχεδιαστής.
Τα πρώτα χρόνια
Από την παιδική του ηλικία, η οικογένεια του Τζον, περιλαμβάνουσα εκείνον, τους γονείς του και τα τρία του αδέλφια, μετακόμισε στον Λιντς του Γιόρκσαϊρ της Αγγλίας. Ακολούθως (1936) μετακόμισαν εκ νέου, στο Leamington Spa. Το 1940 ο Τζον αποφοίτησε από το Warwick School και ακολούθως προσλήφθηκε στο Slade School of Art, όπου εργάσθηκε ως διδάσκων καθηγητής.
Καλλιτέχνης του Τζέιμς Μποντ
Από το 1958 έως το 1966 και για λογαριασμό της εφημερίδας Daily Express, ο Μακλάσκι εικονογράφησε συνολικά 13 αυθεντικές ιστορίες του 007, μικρής ή μεγαλύτερης έκτασης, βασισμένες στα αντίστοιχα έργα του Φλέμινγκ. Το 1982, σε συνεργασία με το σεναριογράφο Jim Lawrence, δημιούργησαν τέσσερις νέες ιστορίες του Μποντ.
Άλλες δημιουργίες και δραστηριότητες
Πέθανε σε ηλικία 83 ετών.
Παραπομπές
Κατηγορία:Βρετανοί δημιουργοί κόμικς
Greenpeace
Η Greenpeace είναι μία διεθνής Μη κυβερνητική οργάνωση με σκοπό την προστασία του φυσικού περιβάλλοντος.
Ιστορικό οργάνωση
Το 1970, μετά από πρωτοβουλία των Τζιμ Μπόλεν, Έρβινγκ Στόουι και Πωλ Κόουτ ιδρύθηκε η επιτροπή «Μην ταράζετε τα νερά» (Don't Make a Wave) με έδρα το Βανκούβερ του Καναδά. Μοναδικός της σκοπός ήταν να οδηγήσει ένα μικρό σκάφος με 12 άτομα μέσα στη ζώνη των πυρηνικών δοκιμών που πραγματοποίησαν οι Η.Π.Α. στην περιοχή Αμτσίτκα της ￼￼Αλάσκας.Οι ￼ακτιβιστές δεν κατάφεραν να σταματήσουν τις δοκιμές και συνελήφθησαν, αλλά το τολμηρό εγχείρημά τους έγινε γνωστό σε ολόκληρο τον πλανήτη, αναγκάζοντας τις αμερικανικές αρχές να τους απελευθερώσουν και να μη χρησιμοποιήσουν ποτέ ξανά την περιοχή σαν πεδίο πυρηνικών δοκιμών.
Το 1971 πλέον, ιδρύθηκε η Greenpeace, μία ανεξάρτητη, μη κερδοσκοπική περιβαλλοντική οργάνωση. Τα μέλη της οργάνωσης αποφάσισαν τη μετονομασία της ώστε να εξυπηρετεί καλύτερα το σκοπό τους: τη δημιουργία ενός πράσινου και ειρηνικού κόσμου. Όμως οι λέξεις green (πράσινο) και peace (ειρήνη) δεν χωρούσαν στην πρώτη κονκάρδα που σχεδιάστηκε και έτσι γεννήθηκε το όνομα «Greenpeace» ως μια λέξη. Έχοντας ως αρχές τη μη-βία, την άμεση δράση και την ανεξαρτησία από κόμματα, κυβερνήσεις και οικονομικά συμφέροντα, αγωνίζεται για νερό και τροφή χωρίς τοξικές ουσίες και μεταλλαγμένα, για κλίμα που ευνοεί την ανάπτυξη ζωής αντί να την καταστρέφει, για θάλασσες και δάση πλούσια σε ζωή, για έναν ειρηνικό κόσμο, όπου ο πυρηνικός εφιάλτης θα ανήκει οριστικά στο παρελθόν.
Το 1979 τα γραφεία της Greenpeace στην Αυστραλία, στον Καναδά, στη Γαλλία, στην Ολλανδία, στη Νέα Ζηλανδία, στη Μεγάλη Βρετανία και στις Η.Π.Α. συνέπραξαν για τη δημιουργία του «Greenpeace International», της διεθνούς οργάνωσης. Από το Μάιο του 1989 το διεθνές γραφείο είναι εγκατεστημένο στο Άμστερνταμ. Η Greenpeace έχει εθνικά γραφεία σε 42 χώρες (ουσιαστικά έχει σε 38 χώρες απλά σε άλλες 4 χώρες που δεν είναι δημοκρατικές υπάρχουν ομάδες που συντηρούνται οικονομικά από την Greenpeace International), το καθένα οικονομικά ανεξάρτητο από το άλλο. Η Greenpeace International εκτός από τις ομάδες στις χώρες που έχει εθνικά γραφεία, είναι υπεύθυνη για τον στόλο της οργάνωσης που αποτελείται από τρία πλοία, εκ των οποίων το ένα είναι το ιστορικό Rainbow Warrior. Τα άλλα δύο είναι το Esperanza και το Artic Sunrise.
Η Greenpeace χρηματοδοτείται ολοκληρωτικά από τις συνδρομές των 3.000.000 υποστηρικτών της σε 158 χώρες γεγονός που την κάνει ανεξάρτητη από οποιοδήποτε παράγοντα (κυβερνήσεις, οργανισμούς, εταιρείες κ.α.). Σε μικρότερο βαθμό η Greenpeace εισπράττει έσοδα από τις πωλήσεις ειδών όπως μπλούζες, βιβλία και κονκάρδες.
Youtube
(Καταχωρήθηκε ως ανανέωση στον παρακάτω σύνδεσμο στο GreekTube: Greenpeace - It's The End Of The World R.E.M., το οποίο όμως έχει κλείσει)
Κατηγορία:Μη κυβερνητικές οργανώσεις
Γιώργος Κουκουμάς
Ο Γιώργος Κουκουμάς (Λάρνακα, 7 Σεπτεμβρίου 1983) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ. Τον Ιούλιο του 2021 ο Γιώργος Κουκουμάς ανάλαβε Εκπρόσωπος Τύπου του ΑΚΕΛ μετά από απόφαση του Πολιτικού Γραφείου της Κ.Ε του ΑΚΕΛ.
Βιογραφικά στοιχεία
Ο Γιώργος Κουκουμάς γεννήθηκε στη Λάρνακα στις 7 Σεπτεμβρίου 1983. Μητέρα του είναι η Σκεύη Κουκουμά Κούτρα. Σπούδασε νομική στο Εθνικό και Καποδιστριακό Πανεπιστήμιο Αθηνών. Ακολούθως απέκτησε μεταπτυχιακό τίτλο LLM στο Δημόσιο Διεθνές Δίκαιο στο Πανεπιστήμιο του Λονδίνου.
Πολιτική διαδρομή
Την περίοδο 2000-2001 διετέλεσε Πρόεδρος της Παγκύπριας Συντονιστικής Επιτροπής Μαθητών (ΠΣΕΜ). Την περίοδο 2004-2005 διετέλεσε Πρόεδρος της Εθνικής Φοιτητικής Ένωσης Κυπρίων (ΕΦΕΚ) Αθήνας. Την περίοδο 2005-2007 διετέλεσε Πρόεδρος της Προοδευτικής Κ.Φ. Αθήνας. Επιπλέον, ήταν μέλος του Κεντρικού Συμβουλίου της ΕΔΟΝ.
Είναι μέλος της Κεντρικής Επιτροπής του ΑΚΕΛ και της Επαρχιακής Επιτροπής του ΑΚΕΛ Αμμοχώστου. Επιπλέον, συμμετέχει στο Μορφωτικό Γραφείο και το Γραφείο Μεταναστευτικής Πολιτικής της Κεντρικής Επιτροπής του ΑΚΕΛ. Έχει εκπροσωπήσει το ΑΚΕΛ σε διεθνή και ευρωπαϊκά συνέδρια. Ακόμη, είναι μέλος της Γραμματείας του Συνδέσμου Φιλίας Κύπρου-Κούβας και μέλος του Ομίλου Ανθρωπιστών Κύπρου.
Εργάστηκε ως ευρωκοινοβουλευτικός συνεργάτης με ευθύνη την παρακολούθηση της Επιτροπής Εξωτερικών και της Επιτροπής Πολιτικών Ελευθεριών και Δικαιοσύνης του Ευρωκοινοβουλίου. Στη συνέχεια, εργάστηκε στο Γραφείο Τύπου και στο Γραφείο Ευρωπαϊκών Υποθέσεων και Διεθνών Σχέσεων της Κεντρικής Επιτροπής του ΑΚΕΛ.
Συμμετείχε στις Ευρωεκλογές του 2019 με το ΑΚΕΛ αλλά δεν εξελέγη. Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Αμμοχώστου με το ΑΚΕΛ για την ΙΒ΄ Κοινοβουλευτική Περίοδο.
Είναι Αναπληρωτής Πρόεδρος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών μέλος της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Επιτροπής Εργασίας, Πρόνοιας και Κοινωνικών Ασφαλίσεων και της Επιτροπής Νομικών, Δικαιοσύνης και Δημόσιας Τάξης.
Συμμετέχει στην αντιπροσωπία της Βουλής στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας.
Θέσεις
Είναι εισηγητής θεμάτων και Προτάσεων Νόμου στη Βουλή των Αντιπροσώπων για θέματα ανθρωπίνων δικαιωμάτων, δικαιωμάτων των εργαζομένων, έμφυλης ισότητας και πολιτισμού όπως :
Πηγές
Κατηγορία:Βουλευτές εκλεγμένοι με το ΑΚΕΛ Κατηγορία:Βουλευτές Αμμοχώστου Κατηγορία:Βουλευτές ΙΒ΄ Κοινοβουλευτικής Περιόδου (Κύπρος) __ΕΥΡΕΤΗΡΙΟ__
Η επιστήμη να νικάς
Το Η επιστήμη να νικάς (ρωσ. Наука побеждать) είναι βιβλίο του Ρώσου στρατηγού Αλεξάντερ Βασίλεβιτς Σουβόροφ, στο οποίο κατέγραφε τους δικούς του κανόνες και τρόπους εκπαίδευσης των στρατιωτών. Γράφτηκε το 1795, μετά την καταστολή της εξέγερσης Κοστιούσκο.
Μπράιαν Ρουίς
Ο Μπράιαν Χαφέτ Ρουίς Γκονσάλες (Ισπανικά: Bryan Jafet Ruiz González, 18 Αυγούστου 1985) είναι Κοσταρικανός πρώην ποδοσφαιριστής. Αγωνιζόταν ως δεξιός μεσοεπιθετικός ή και δεύτερος επιθετικός.
ΛΔ Αλαχουελένσε
Ξεκίνησε την επαγγελματική του καριέρα το 2003 στην ΛΔ Αλαχουελένσε, στην πρώτη κατηγορια του πρωταθλήματος της Κόστα Ρίκα. Γρήγορα έγινε γνωστός για τις ικανότητες του τόσο στο σκοράρισμα όσο και στη δημιουργία παιχνιδιού. Εκεί απέκτησε και το παρατσούκλι λα κομαδρέχα (η νυφίτσα) λόγω των χαρακτηριστικών του προσώπου του. Ήταν μέρος της ομάδας που κατέκτησε το Κύπελλο UNCAF και το Κύπελλο Πρωταθλητριών CONCACAF.
ΚΑΑ Γάνδη
Το καλοκαίρι του 2006 ο Ρουίς μετακόμισε στην Ευρώπη για τη βελγική ΚΑΑ Γάνδη σε μια τετραετή συμφωνία. Τον επόμενο χρόνο έγινε αρχηγός της ομάδας και τελείωσε τη σεζόν ως πρώτος σκόρερ της.
ΦΚ Τβέντε
Στις 2 Μαΐου του 2010 η Τβέντε στέφθηκε πρωταθλήτρια της Ερεντιβίζι για πρώτη φορά στην ιστορία της, νικώντας με 2-0 τη ΝΑΚ Μπρέντα. Ο Ρουίς πέτυχε το πρώτο γκολ του αγώνα στο 23 λεπτό. Τελείωσε τη σεζόν με 24 γκολ στο πρωτάθλημα. Οι εμφανίσεις του τράβηξαν το ενδιαφέρον αγγλικών συλλόγων, με εντονότερο αυτό της Φούλαμ.
Φούλαμ
Στις 31 Αυγούστου του 2011, την τελευταία ημέρα της μεταγραφικής περιόδου, η Φούλαμ ανακοίνωσε τη μεταγραφή του Ρουίς για μη ανακοινώσιμο ποσό. Το ντεμπούτο του έγινε στις 11 Σεπτεμβρίου του 2011 στο εντός έδρας παιχνίδι ενάντια στη Μπλάκμπερν ενώ πέτυχε το πρώτο του τέρμα με τη νέα του ομάδα στις 23 Οκτωβρίου στην εντός έδρας ήττα με 1-3 από την Έβερτον. Στο εκτός έδρας παιχνίδι ενάντια στη Μπόλτον στις 7 Απριλίου του 2012 έσπασε ένα κόκαλο στο πόδι του, τραυματισμός που τον κράτησε εκτός αγωνιστικών χώρων για 10 εβδομάδες. Στις 18 Αυγούστου του 2012, ο Ρουίς ήταν βασικός στο πρώτο παιχνίδι της σεζόν και έδωσε μια ασίστ στη νίκη με 5-0 επί της Νόριτς. Τελείωσε τη σεζόν με 31 εμφανίσεις και 5 γκολ.
ΠΣΦ Αϊντχόφεν
Ο Ρουίς δόθηκε δανεικός για το δεύτερο μισό της σεζόν 2013-2014 στην Αϊντχόφεν, όπου είχε 14 εμφανίσεις και σκόραρε 5 φορές.
Διεθνής καριέρα
Ο Ρουίς έκανε το ντεμπούτο του με την Εθνική σε φιλικό ενάντια στην Κίνα στις 19 Ιουνίου του 2005.
Ήταν μέρος της αποστολής των Λος Τίκος στα CONCACAF Γκολντ Καπ του 2005 και του 2011. Στο τουρνουά του 2005 πέτυχε και το πρώτο του γκολ ενάντια στην Ονδούρα. Ο Ρουίς σκόραρε έξι φορές για τα προκριματικά του Παγκοσμίου Κυπέλλου του 2010 όπου η Κόστα Ρίκα αποκλείστηκε τελικα από την Ουρουγουάη σε αγώνα μπαράζ. Για τα προκριματική του 2014 σκόραρε τρεις φορές, καταφέρνοντας να οδηγήσει την ομάδα του στα τελικά της διοργάνωσης.
Τον Ιούνιο του 2014 ήταν μέρος της αποστολής της Κόστα Ρίκας στο επερχόμενο Παγκόσμιο Κύπελλο. Στον δεύτερο αγώνα ενάντια στην Ιταλία σημείωσε το μοναδικό γκολ στη μεγάλη νίκη με 1-0 επί τους τέσσερεις φορές παγκόσμιους πρωταθλητές, η οποία σφράγισε την πρόκριση της Κόστα Ρίκας στον επόμενο γύρο.
Παραπομπές
Κατηγορία:Κοσταρικανοί ποδοσφαιριστές Κατηγορία:Ποδοσφαιριστές Εθνικής Κόστα Ρίκα Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές ΛΔ Αλαχουελένσε Κατηγορία:FIFA Century Club Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2021 Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2005
Τρομοκρατικό χτύπημα στο Στρασβούργο
Το βράδυ της 11ης Δεκεμβρίου 2018, ο Μαροκινός Σερίφ Σεκάτ (Chérif Chekatt) άνοιξε πυρ στη Χριστουγεννιάτικη αγορά του Στρασβούργου (Christkindelsmärik). Τέσσερα άτομα σκοτώθηκαν και 12 τραυματίστηκαν. Δράστης ήταν ο 29χρονος Chérif Chekatt, ο οποίος βρισκόταν σε λίστα παρακολούθησης των υπηρεσιών ασφαλείας. Σκοτώθηκε σε ανταλλαγή πυροβολισμών με τη γαλλική αστυνομία το απόγευμα της 13ης Δεκεμβρίου.
Επίθεση
Η επίθεση άρχισε περίπου στις 19:50 τοπική ώρα (20:50 ώρα Ελλάδος) κοντά στην Place Kléber. Ο Σεκάτ μπήκε στην περιοχή μέσω του Pont du Corbeau και στη συνέχεια πέρασε από τη Rue des Orfèvres, ανοίγοντας πυρ σε τρεις διαφορετικές τοποθεσίες, πρώτα στο Carre-d'Or (Rue des Orfèvres) και στη συνέχεια στη Rue des Grandes-Arcades. Ο Σεκάτ φώναζε "Allahu akbar" καθώς πυροβολούσε στο πλήθος. Στη συνέχεια αντάλλαξε πυρά με την Εθνική Αστυνομία. Ο δράστης στη συνέχεια διέφυγε με ταξί.
Αρχικά, 350 άνδρες των δυνάμεων ασφαλείας κυνηγούσαν τον Chekatt, υποστηριζόμενοι από εναέριες μονάδες. Το βράδυ της 13ης Δεκεμβρίου, η αστυνομία ανακάλυψε τον Σεκάτ στην περιοχή του Στρασβούργου μεταξύ Neudorf και Stade de la Meinau. Οι αστυνομικοί προσπάθησαν να τον συλλάβουν, αυτός άρχισε να πυροβολεί και οι αστυνομικοί ανταπέδωσαν τα πυρά, με αποτέλεσμα τον θάνατο του Σεκάτ.
Πηγές
Κατηγορία:Στρασβούργο Κατηγορία:Τρομοκρατία στη Γαλλία Κατηγορία:Ισλαμική τρομοκρατία
Τζακ Άρκινσταλ
Ο Τζακ Άρκινσταλ (αγγλικά : Jack Arkinstall), γεννημένος τον Μάιο του 1920, ήταν Αυστραλός πρωταθλητής της αντισφαίρισης.
Ο Άρκινσταλ προερχόταν από όχι ιδιαίτερα εύπορη οικογένεια ωστόσο ο πατέρας του μέσα στο οικογενειακό τους αγρόκτημα είχε κατασκευάσει γήπεδο αντισφαίρισης. Το 1959 τον εντόπισε ο Τζακ Κράμερ και τον βοήθησε να γίνει επαγγελματίας παίκτης.
Ο Άρκινσταλ αρχικά αγωνιζόταν σαν ερασιτέχνης και ταξίδεψε στον κόσμο. Κέρδισε πολλούς αγώνες και διεθνή πρωταθλήματα αντισφαίρισης, όμως ποτέ δεν έφτασε στην κορυφή της χώρας του. Στο Γουίμπλεντον έφθασε στον τέταρτο γύρο το 1953, το 1954 έχασε στον πρώτο γύρο από τον τελικό πρωταθλητή Γιάροσλαβ Ντρόμπνι. Αγωνίστηκε και πάλι το 1955 στο Γουίμπλεντον, φτάνοντας μέχρι τον τρίτο γύρο όπου αποκλείστηκε πάλι από τον Ντρόμπνι. Στο Γουίμπλεντον το 1956, ο Άρκινσταλ έφτασε στα ημιτελικά. Στην τελευταία εμφάνισή του στο Γουίμπλεντον το 1957, έχασε στον πρώτο γύρο
Ποτέ δεν κέρδισε το Αυστραλιανό όπεν ή οποιοδήποτε άλλο τουρνουά Γκραντ σλαμ. Το 1950, όταν ήταν τριάντα χρονών, έπαιξε το πρώτο του διεθνές τουρνουά. Το 1954 ο Άρκινσταλ κέρδισε τον πρώτο παίκτη στην Ινδία Ραμανάθαν Κρίσναν. Στο Γιουγκοσλαβικό πρωτάθλημα κέρδισε το νούμερο ένα στη χώρα τον Ντρόμπνι. Σε ένα κλειστό τουρνουά στη Ινδία έχασε στον τελικό από τον Κρίσνιαν. Στο Πρωτάθλημα αντισφαίρισης Ανατολικής Μεσογείου, το 1954, ήταν πρώτος στο διπλό μεικτό με συμπαίκτρια την Ίνγκεμποργκ Φόγκλερ. Το 1956 έπαιξε στο κύπελλο εθνών με την Αυστραλία κι έχασε το διπλό αγώνα των ανδρών με τον Λου Χοάντ εναντίον των Ιταλών αντιπάλων.
Στη μνήμη της οικογενειάς του υπάρχει ένα αθλητικό κέντρο το Arkinstall Park, στο Tweed Heads της Αυστραλίας. Το πάρκο περιλαμβάνει γήπεδα netball, γήπεδα τένις και κλαμπ, χώρο μπάρμπεκιου και παιδική χαρά.
Παραπομπές
Κατηγορία:Αυστραλοί αθλητές της αντισφαίρισης Κατηγορία:Αυστραλοί προπονητές της αντισφαίρισης
Windows NT 3.51
Τα Windows NT 3.51 είναι ένα λειτουργικό σύστημα που δημιουργήθηκε από τη Microsoft και κυκλοφόρησε στις 30 Μαΐου του 1995. Είναι η τρίτη έκδοση των Windows NT και ο διάδοχος των Windows NT 3.5. Τα Windows NT 3.51 διαδέχτηκαν τα Windows NT 4.0. Η υποστήριξη των Windows NT 3.51 έληξε στις 31 Δεκεμβρίου του 2001.
Αυτή η έκδοση παρείχε δύο γνωστές βελτιώσεις: Τα Windows NT 3.51 ήταν τα πρώτα από μια εκδρομή των Microsoft Windows στην αρχιτεκτονική PowerPC. Η δεύτερη βελτίωση παρείχε υποστήριξη client/server για διαλειτουργικότητα με τα Windows 95, τα οποία κυκλοφόρησαν τρεις μήνες μετά τα Windows NT 3.51. Πέντε Service Packs κυκλοφόρησαν για τα Windows NT 3.51, τα οποία έφτιαξαν και σφάλματα και παρουσίασαν νέες δυνατότητες. Για παράδειγμα, το Service Pack 5 έφτιαξε προβλήματα τα οποία σχετίζονταν με το παγκόσμιο φαινόμενο του 2000.
Η κυκλοφορία των Windows NT 3.51 ονομάστηκε ως "η κυκλοφορία του PowerPC" στη Microsoft. Αρχικά θα είχε κυκλοφορήσει η έκδοση PowerPC των Windows NT 3.5, αλλά σύμφωνα με τον David Thompson της Microsoft, "είχαμε κάτσει για 9 μήνες φτιάχνοντας σφάλματα ενώ περιμέναμε την IBM να τελειώσει την σκεύη του Power PC". Εκδόσεις του Windows NT 3.51 κυκλοφόρησαν επίσης και για τα αρχιτεκτονικά x86, MIPS, και Alpha. Τα Windows NT 3.51 ήταν η τελευταία έκδοση των Windows NT που μπορούσε να εκτελεστεί σε έναν επεξεργαστή Intel 80386.
Χαρακτηριστικά
Νέα χαρακτηριστικά που παρουσιάστηκαν στα Windows NT 3.51 είναι υποστήριξη PCMCIA, συμπίεση αρχείων NTFS, ένα αντικατάστατο WinLogon, 3D support σε OpenGL, επίμονες διαδρομές IP κατά την χρησιμοποίηση του TCP/IP, αυτόματη εμφάνιση των περιγραφών κειμένου, όταν ο δείκτης του ποντικιού τοποθετείται σε κουμπιά της γραμμής εργαλείων ("tooltips") και υποστήριξη για συχνές ρυθμίσεις των Windows 95.
Τα Windows NT 3.51 είναι επίσης εύκολα σε θέση για να εκτελέσουν εφαρμογές Win32 τα οποία σχεδιάστηκαν για τα Windows 95. Οι τελευταίες εφαρμογές 32-bit δεν θα δουλέψουν, καθώς οι προγραμματιστές έχουν εμποδίσει την εφαρμογή να τρέχει σε παλιότερες εκδόσεις των Windows από τα Windows 98, καθώς επίσης κάποιες εφαρμογές δεν δουλεύουν σωστά με το παλιότερο περιβάλλον των Windows NT 3.51. Παρόλα αυτά, η Microsoft στις κυκλοφορίες των εφαρμογών τους εμπόδισαν το πρόβλημα, κυκλοφορώντας εκδόσεις 32-bit του Microsoft Office πάνω στο Office 97 SR2b, αλλά στηριζόμενα επάνω στην τεχνολογία 16-bit του Internet Explorer, ίσως γιατί οι εκδόσεις 32-bit του Internet Explorer 4.0 και αργότερα ενοποιούσαν με την επιφάνεια εργασίας των Windows 95, ενώ τα Windows NT 3.51 ακόμα είχαν την επιφάνεια εργασίας των Windows 3.1. Έπειτα, εκδόσεις πάνω από το Internet Explorer 5.0, αλλά όχι αργότερες εκδόσεις 5.x παρουσιάστηκαν. Ωστόσο, η σουίτα ίντερνετ ανοιχτής πηγής SeaMonkey, μια συνέχεια του Mozilla, υποστηρίζει αυτήν την έκδοση των Windows. Η έκδοση 1.1.17 μπορεί να λειτουργήσει σωστά, ενώ η έκδοση 1.1.19 από τις 16 Μαρτίου του 2010 απαιτεί λίγες αναβαθμίσεις στο κύριο αρχείο για να δουλέψει χωρίς τον συμβιβασμό στην ασφάλεια περιήγησης.
Παραπομπές
Κατηγορία:Windows NT
Κλέμεν Πισκ
Ο Κλέμεν Πισκ (Klemen Pisk) (γεννημένος στις 31 Ιουλίου 1973 στην Kranj της Σλοβενίας) είναι Σλοβένος ποιητής, συγγραφέας, μεταφραστής και μουσικός.
Η ποίηση και πεζογραφία του μεταφράστηκε σε πολλές ξένες γλώσσες και δημοσιεύτηκε στη Σλοβενία, Αυστρία, Βοσνία, Τσεχία, Λιθουανία, Πολωνία και Φινλανδία. Το πιο δημοφιλές ποίημα του ονομάζεται «Ο ερημίτης και ο λύκος» και μεταφράστηκε στα ελληνικά από την Ελευθερία Τσίτσα:
<i>Κάποιος ερημίτης χάραξε μια γραμμή στην άμμο και είπε: «Δεν επιτρέπεται να περάσεις τη γραμμή αυτή». Ύστερα, χάραξε έναν κύκλο λέγοντας: «Πρέπει να παραμείνεις μέσα στον κύκλο αυτό. Μπορείς να τον διασχίσεις, αλλά δεν μπορείς να περάσεις πάνω από τη γραμμή». Ύστερα ήρθε η καταιγίδα και η γραμμή εξαφανίστηκε. Ένας λύκος στεκόταν μέσα στον κύκλο. Το κρύο και η βροχή τον είχαν εξουθενώσει, αλλά δεν έκανε καμιά κίνηση. Δεν ήξερε αν η γραμμή υπήρχε ακόμα, αφού δεν ήταν πια χαραγμένη στην άμμο.
Εξωτερικές σχέσεις
Κατηγορία:Σλοβένοι ποιητές Κατηγορία:Σλοβένοι συγγραφείς Κατηγορία:Σλοβένοι μουσικοί Κατηγορία:Σλοβένοι μεταφραστές
Αναστάσιος Δ. Φράγκος
Ο Αναστάσιος Φράγκος (1902-1977), του Δημητρίου, ήταν Έλληνας δικηγόρος και πολιτικός. Υπηρέτησε ως βουλευτής επί μακρόν με διάφορα κόμματα.
Βιογραφία
Γεννήθηκε στα Σπάτα το 1902 και σπούδασε Νομικά στο Πανεπιστήμιο των Αθηνών. Άσκησε τη δικηγορία στην Αθήνα.
Πολιτική σταδιοδρομία
Εξελέγη για πρώτη φορά βουλευτής Αττικοβοιωτίας με το Λαϊκό Κόμμα το 1946 συγκεντρώνοντας 6.452 ψήφους. και επανεξελέγη με τον Ελληνικό Συναγερμό βουλευτής Αττικοβοιωτίας το 1951 και Αττικής το 1952 με το ίδιο κόμμα. Εν συνεχεία, εξελέγη ξανά βουλευτής Αττικής με την ΕΡΕ το 1958, το 1961 και το 1964.
Θάνατος
Απεβίωσε σε ηλικία 75 ετών στην Αθήνα στις 29 Απριλίου 1977 και κηδεύτηκε την επομένη από τον ιερό ναό Κοιμήσεως Θεοτόκου των Σπάτων.
Οικογένεια
Ήταν παντρεμένος με την Αναστασία Δήμου και απέκτησαν 4 παιδιά (τρεις γιους και 1 κόρη). Ένα από τα παιδιά του, ο Δημήτρης, υπηρέτησε επίσης ως βουλευτής και ως Νομάρχης Ανατολικής Αττικής.
Παραπομπές
Κατηγορία:Βουλευτές Αττικοβοιωτίας Κατηγορία:Βουλευτές Αττικής Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την ΕΡΕ
Γιόχαν Κρίστιαν Γκότλιμπ Άκερμαν
Ο Γιόχαν Κρίστιαν Γκότλιμπ Άκερμαν (Johann Christian Gottlieb Ackermann, 17 Φεβρουαρίου 1756 – 9 Μαρτίου 1801) ήταν Γερμανός ιατρός.
Βιογραφία
Γεννήθηκε στο Τσόιλενροντα, στην Άνω Σαξονία, στις 17 Φεβρουαρίου 1756. Οι γονείς του ήταν ο γιατρός Γιόχαν Σάμιουελ Άκερμαν (1705-1762) και η Εύα Ροζίνε Ομπερόιτερ (1722-1776), κόρη του βυρσοδέψη Πάουλ Στάινμυλλερ.
Φοίτησε στο Πανεπιστήμιο της Ιένας σε ηλικία μόλις δεκαπέντε ετών και ανακάλυψε τον δάσκαλο του στο πρόσωπο του Ερνστ Γκότφριντ Μπάλντινγκερ. Οι δυο τους μετακόμισαν στο Γκέτινγκεν, όπου σπούδασε, εκτός από την ιατρική, τις κλασικές επιστήμες, ως μαθητής του Κρίστιαν Γκότλομπ Χάινε. Ο Άκερμαν προήχθη το 1775 σε ιδιωτικό λέκτορα στην ιατρική σχολή του Χάλλε, όπου έζησε για δύο χρόνια. Στη συνέχεια, επέστρεψε στη Τσόιλενροντα για να ασκήσει την ιατρική και τη φυσική. Το 1786, ακολούθησε μια πρόσκληση στο Άλτντορφ, όπου διορίστηκε καθηγητής χημείας. Το 1794 αποδέχτηκε μια θέση στην έδρα της εφαρμοσμένης ιατρικής και - ταυτόχρονα - μια θέση ως επικεφαλής του τοπικού νοσοκομείου για τους φτωχούς. Πέθανε σε ηλικία 45 ετών από φυματίωση.
Το επιστημονικό έργο του Άκερμαν επικεντρώνεται κυρίως στις ιστορικές μελέτες του για τις ιατρικές επιστήμες κατά τον Μεσαίωνα. Συγκέντρωσε διάφορα σπάνια ιατρικά συγγράμματα και μετέφρασε ξένες δημοσιεύσεις στα γερμανικά. Έγραψε το Institutiones Historiae Medicinae (Νυρεμβέργη, 1792) και το Institutiones Therapiae Generalis (Νυρεμβέργη και Άλτντορφ, 1784-1795).
Παραπομπές
Κατηγορία:Απόφοιτοι του Πανεπιστημίου του Γκέτινγκεν Κατηγορία:Γερμανοί ιατροί
Νταλιάν Σίντε ΦΚ
Η Νταλιάν Σίντε (κινεζικά: 大连实德) ήταν κινέζικη επαγγελματική ποδοσφαιρική ομάδα με έδρα τη Νταλιάν. Η ομάδα ιδρύθηκε το 1982 με την ονομασία Νταλιάν. Συμμετείχε στην Κινεζική Σούπερ Λιγκ. Αγωνιζόταν στο Στάδιο Τσίντσοου, χωρητικότητας 30.776 θεατών.
Το 1993 αναδιοργανώθηκε και μετονομάστηκε σε Ντάλιαν Γουάντα, ώστε να γίνει πλήρως επαγγελματική ομάδα και κέρδισε το πρωτάθλημα το 1994. Κερδίζοντας 8 τίτλους από τα πρωταθλήματα Τζια-Α Λιγκ και Κινεζική Σούπερ Λιγκ, έγινε η πιο πετυχημένη ομάδα στο κινεζικό ποδόσφαιρο. Ήταν φιναλίστ στο Κύπελλο Κυπελλούχων Ασίας το 2001 και στο Κύπελλο Πρωταθλητριών Ποδοσφαίρου Ασίας το 1998.
Στις 9 Ιανουαρίου του 2000, η ομάδα πέρασε στην ιδιοκτησία της Shide Group και μετονομάστηκε σε Ντάλιαν Σίντε. Στις 30 Νοεμβρίου 2012, η ομάδα αποκτήθηκε από την Aerbin Group και ενοποιήθηκε στην Νταλιάν Άερμπιν.
Επιτυχίες
Όλες οι επιτυχίες του συλλόγου.
Εξωτερικοί σύνδεσμοι
Κατηγορία:Ποδοσφαιρικές ομάδες Κίνας Κατηγορία:Ιδρύσεις ποδοσφαιρικών ομάδων το 1982 Κατηγορία:Νταλιάν Σιντέ ΦΚ
Νικόλαος Μ. Κουβελάς
Ο Νικόλαος Κουβελάς του Μιχαήλ (18??-1916) ήταν Έλληνας πολιτικός. Υπηρέτησε ως δήμαρχος Χίου από το 1896 ως το 1902 και ξανά από το 1910 ως το 1916, χρονιά στην οποία απεβίωσε.
Δήμαρχος
Ανέλαβε δήμαρχος πριν την απελευθέρωση για πρώτη φορά το 1896 και μέχρι το 1902.
Η δεύτερη (μη συνεχής) δημαρχιακή θητεία του άρχισε το 1910 τελείωσε το 1916. Επί της δεύτερης δημαρχίας του συντελέστηκε η απελευθέρωση (1912). Πιθανότατα απεβίωσε εν ενεργεία ή παραιτήθηκε λίγο πριν τον θάνατό του.
Θάνατος
Απεβίωσε στη Χίο στις 30 Οκτωβρίου 1916.
Παραπομπές
Κουβελας Νικολαος Μ
Κύπελλο Ευρωπαϊκής Ομοσπονδίας χειροσφαίρισης γυναικών
To Κύπελλο Ευρωπαϊκής Ομοσπονδίας (EHF) στη χειροσφαίριση, αποτελεί μία ετήσια οργάνωση της χειροσφαίρισης, σε επίπεδο Ευρώπης. Διοργανώνεται από την Ευρωπαϊκή Ομοσπονδία Χειροσφαίρισης (EHF). Οι πρώτοι τελικοί για τις γυναίκες διεξήχθησαν το 1982.
Παραπομπές και σημειώσεις
Κατηγορία:Χειροσφαίριση στον κόσμο Κατηγορία:Πολυεθνικά επαγγελματικά αθλητικά πρωταθλήματα
1868
Η παρούσα σελίδα αφορά το έτος 1868 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Τζεβντέτ Γιλμάζ
Ο Τζεβντέτ Γιλμάζ (τούρκικα: Cevdet Yılmaz) (γενν. 1 Απριλίου 1967) είναι Τούρκος πολιτικός, ο οποίος σήμερα υπηρετεί ως αντιπρόεδρος της Τουρκίας. Προηγουμένως, διετέλεσε αναπληρωτής πρωθυπουργός της Τουρκίας στην προσωρινή εκλογική κυβέρνηση που σχημάτισε ο πρωθυπουργός Αχμέτ Νταβούτογλου από τις 28 Αυγούστου έως τις 17 Νοεμβρίου 2015. Προηγουμένως διετέλεσε υπουργός Ανάπτυξης από το 2011 έως το 2015 και ξανά από το 2015 έως το 2016.
Παραπομπές
Κατηγορία:Τούρκοι πολιτικοί Κατηγορία:Αντιπρόεδροι της Τουρκίας
Μονή Βατοπεδίου
Η Ιερά Πατριαρχική και Σταυροπηγιακή Μεγίστη Μονή Βατοπεδίου (ή και Βατοπαιδίου) είναι μια εκ των είκοσι μονών του Αγίου Όρους και κατατάσσεται δεύτερη (2η) στην ιεραρχία των Αγιορείτικων μονών. Βρίσκεται στη μέση της βορειανατολικής πλευράς της χερσονήσου. Βρίσκεται στο ανατολικό τμήμα ενός μεγάλου όρμου, που παλιά ονομαζόταν Λιμήν του Κλήμεντος. Κοντά στη Μονή υπάρχει ο χείμαρρος Λάκκος, που κατεβαίνει από την οροσειρά Κρειοβούνι. Η Μονή ήταν αρχικά αφιερωμένη στην Υπαπαντή και αργότερα στον Ευαγγελισμό της Θεοτόκου.